Polígonos. Xeometría. A auga na natureza

- Polígonos. Xeometría. A auga na natureza
- 1. Introdución
  - 1.1 Descrición da unidade didáctic
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Polígonos
    - 2.1.1 Polígonos regulares
    - 2.1.2 Triángulos
    - 2.1.3 Cuadriláteros
    - 2.1.4 Circunferencia e círculo
    - 2.1.5 Xeometría
  - 2.2 A auga na natureza
    - 2.2.1 Propiedades da auga
    - 2.2.2 O ciclo natural da auga
    - 2.2.3 A auga e os seres vivos
    - 2.2.4 A contaminación da auga
    - 2.2.5 O ciclo urbano da auga
- 3. Resumo de contidos
- 4. Exercicios de autoavaliación
- 5. Actividades complementarias
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.2.4 A contaminación da auga

### Definición de contaminación

A contaminación é unha alteración da calidade da auga que provoca que xa non se poida utilizar para o uso que se lle ía dar no seu estado natural ou cando se ven alteradas as súas propiedades químicas, físicas ou biolóxicas, ou a súa composición. En trazos xerais, a auga está contaminada cando perde a súa potabilidade para o consumo diario ou para a súa utilización en actividades domésticas, industriais ou agrícolas.

### Fontes de contaminación

- Substancias químicas inorgánicas: ácidos, compostos de metais tóxicos (mercurio, chumbo, etc.) que envelenan a auga.
- Substancias químicas orgánicas: petróleo, plásticos, praguicidas, deterxentes e restos orgánicos procedentes da gandaría e das industrias agroalimentarias.
- Substancias radioactivas: poden causar defectos conxénitos e cancro.
- Virus e bacterias patóxenos: procedentes dos refugallos orgánicos que, vertidos á auga ou ao solo en pouca cantidade, poden depurarse de xeito natural, pero que en grandes cantidades provocan contaminación.
- Contaminación agrícola: producida por fertilizantes químicos (nitratos e fosfatos), herbicidas, insecticidas e outros produtos fitosanitarios.
- Contaminación doméstica: das augas negras (lavabos e inodoros) e grises (lavadoras, duchas, etc.) procedentes das vivendas, así como as augas pluviais.
- Sedimentos ou materia suspendida: partículas insolubles procedentes do solo que embazan a auga e que son a fonte de contaminación máis frecuente.
- Calor: os vertidos de auga quente diminúen o contido de oxíxeno na auga.

  Diversos xeitos de contaminación da auga

Os lagos son particularmente sensibles á contaminación por fertilizantes químicos procedentes dos campos de cultivo, chamada eutrofización. O enriquecemento artificial con estes nutrientes provoca o crecemento descontrolado de plantas e outros organismos que, ao morreren, podrecen e cheiran, co que diminúe a calidade da auga. No proceso de putrefacción consómese unha grande cantidade do oxíxeno disolvido na auga e esta deixa de ser apta para a maior parte dos seres vivos. O resultado final é un ecosistema case destruído.

  Crecemento desmedido das algas durante o proceso de eutrofización dun lago

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »