Polígonos. Xeometría. A auga na natureza

- Polígonos. Xeometría. A auga na natureza
- 1. Introdución
  - 1.1 Descrición da unidade didáctic
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Polígonos
    - 2.1.1 Polígonos regulares
    - 2.1.2 Triángulos
    - 2.1.3 Cuadriláteros
    - 2.1.4 Circunferencia e círculo
    - 2.1.5 Xeometría
  - 2.2 A auga na natureza
    - 2.2.1 Propiedades da auga
    - 2.2.2 O ciclo natural da auga
    - 2.2.3 A auga e os seres vivos
    - 2.2.4 A contaminación da auga
    - 2.2.5 O ciclo urbano da auga
- 3. Resumo de contidos
- 4. Exercicios de autoavaliación
- 5. Actividades complementarias
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.1.4 Circunferencia e círculo

### Circunferencia

É unha liña curva, pechada e plana, tal que todos os seus puntos están á mesma distancia doutro punto interior, chamado centro. Na circunferencia existen varios elementos:

- Raio: é o segmento que une o centro cun punto calquera da circunferencia. Nunha circunferencia existen infinitos raios.
- Corda: é o segmento que une dous puntos calquera da circunferencia.
- Diámetro: se a corda pasa polo centro recibe o nome de diámetro.
- Arco: é a parte de circunferencia comprendida entre dous puntos dela.
- Semicircunferencia: cada un dos arcos iguais en que o diámetro divide a circunferencia.

  | Para debuxar correctamente unha circunferencia utilízase o compás, tal e como se indica na figura

### Círculo

É a parte do plano limitada por unha circunferencia; é dicir, o círculo contén todos os puntos interiores da circunferencia.

    Circunferencia | Círculo

  | Ángulo central. Se trazamos dous raios calquera, o ángulo comprendido entre eles con vértice no centro da circunferencia recibe o nome de ángulo central

Se consideramos que a ángulo central equivalente a unha circunferencia completa mide 360º, podemos deducir que o ángulo central mide o mesmo que o arco AB, e viceversa.

### Polígonos e circunferencias

Debuxamos unha circunferencia e sinalamos nela varios puntos. Se unimos estes puntos obtemos un polígono con todos os vértices na circunferencia.

- Polígono inscrito nunha circunferencia. Un polígono está inscrito nunha circunferencia cando todos os seus vértices están nela e os seus lados son cordas dela.

  Polígonos inscritos en circunferencias

- Polígono circunscrito a unha circunferencia. Se debuxamos un polígono calquera e no seu interior unha circunferencia tanxente a todos os seus lados, diremos que o polígono está circunscrito á circunferencia. Un polígono circunscrito a unha circunferencia está situado fóra dela.

  Polígonos circunscritos a circunferencias

### Figuras circulares

No círculo podemos observar varias figuras:

  Semicírculo Parte en que se divide ao trazar o diámetro | Sector circular Parte limitada por dous raios | Segmento circular Parte limitada por unha corda e o seu arco | Coroa circular Parte entre 2 circunferencias concéntricas | Trapecio circular Parte da coroa circular limitada por dous raios

  Un círculo importante na historia: a roda | A roda é un dos inventos fundamentais na historia da humanidade, pola súa grande utilidade na olaría, no transporte terrestre e como compoñente fundamental de diversas máquinas. Os seus múltiples usos foron esenciais no desenvolvemento da humanidade. Segundo os historiadores a roda inventouse no quinto milenio antes de Cristo, na época final do neolítico, en Mesopotamia, coa función de roda de oleiro. Logo utilizouse na construción de carros, e difundiuse o seu uso xunto cos carros e os animais de tiro. A roda chegou a Europa e a Asia Occidental no cuarto milenio antes de Cristo, e ao Val do Indo cara ao terceiro milenio antes de Cristo.
  Entre as culturas americanas non prosperou, probablemente pola ausencia de grandes animais que puideran tirar dos vehículos, e porque as civilizacións máis avanzadas ocupaban terreos escarpados. As primeiras rodas eran simples discos de madeira cun burato central para os inserir nun eixe. A posterior invención da roda con raios permitiu a construción de vehículos máis rápidos e lixeiros, entre os anos 2000 aC e 1200 aC, ao norte de Asia Central. A inclusión de lamias ferro arredor das rodas dos carros xorde durante o primeiro milenio antes de Cristo, nos pobos celtas. Ademais, foron os primeiros en usar no eixe uns discos de madeira moi dura a modo de rodamentos. Posteriormente, os romanos substituíronos por aneis de bronce. No existiron grandes modificacións ata o século XIX, coa xeneralización do uso dos metais na construción de máquinas. Na década de 1880 inventáronse os pneumáticos para as rodas. Coa Revolución Industrial a roda comezou a utilizarse preferentemente para a transmisión de movementos, e foi o principal elemento da civilización das máquinas.

S9 Indique se son verdadeiras ou falsas as seguintes afirmacións:

- - Unha circunferencia ten infinitos diámetros Espazos (1):
    JXUwMDBlJXUwMDMzJXUwMDE3JXUwMDE2JXUwMDA1JXUwMDA1JXUwMDAxJXUwMDBjJXUwMDFiJXUwMDFk
  - Un segmento circular está limitado por dous raios Espazos (2):
    JXUwMDFlJXUwMDI3JXUwMDBkJXUwMDFmJXUwMDFj
  - Os vértices dun polígono circunscrito están situados na circunferencia Espazos (3):
    JXUwMDFlJXUwMDI3JXUwMDBkJXUwMDFmJXUwMDFj
  - Un semicírculo é un caso particular de sector circular Espazos (4):
    JXUwMDBlJXUwMDMzJXUwMDE3JXUwMDE2JXUwMDA1JXUwMDA1JXUwMDAxJXUwMDBjJXUwMDFiJXUwMDFk
  - O arco que abarca un ángulo inscrito recto é un cuarto de circunferencia Espazos (5):
    JXUwMDBlJXUwMDMzJXUwMDE3JXUwMDE2JXUwMDA1JXUwMDA1JXUwMDAxJXUwMDBjJXUwMDFiJXUwMDFk

Habilitar JavaScript

- - Unha circunferencia ten infinitos diámetros Verdadeiro
  - Un segmento circular está limitado por dous raios Falso
  - Os vértices dun polígono circunscrito están situados na circunferencia Falso
  - Un semicírculo é un caso particular de sector circular Verdadeiro
  - O arco que abarca un ángulo inscrito recto é un cuarto de circunferencia Verdadeiro

S10 Responda ás seguintes cuestións.

- - Trace unha circunferencia cun compás e debuxe nela ángulos centrais consecutivos de 60º
  - Cantos pode debuxar?
  - E se os ángulos medisen 18º?
  - Se dividimos a circunferencia en cinco arcos iguais, canto mide o ángulo central correspondente a un arco?

### Retroalimentación

Cantos pode debuxar?

360º:60º= 6 ángulos centrais
E se os ángulos medisen 18º?
360º:18º= 20 ángulos centrais
Se dividimos a circunferencia en cinco arcos iguais, canto mide o ángulo ...?
360º: 5= 72º

S11 Responda ás seguintes cuestións.

Que forma de figura circular ten este anaco de torta? |
Se a torta se corta en oito porcións iguais, canto mide o ángulo central de cada porción? |

### Retroalimentación

Que forma de figura circular ten este anaco de torta?
Ten forma de sector circular
Se a torta se corta en oito porcións iguais, canto mide o ángulo central ...?
360º: 8= 4

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »