Polígonos. Xeometría. A auga na natureza

- Polígonos. Xeometría. A auga na natureza
- 1. Introdución
  - 1.1 Descrición da unidade didáctic
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Polígonos
    - 2.1.1 Polígonos regulares
    - 2.1.2 Triángulos
    - 2.1.3 Cuadriláteros
    - 2.1.4 Circunferencia e círculo
    - 2.1.5 Xeometría
  - 2.2 A auga na natureza
    - 2.2.1 Propiedades da auga
    - 2.2.2 O ciclo natural da auga
    - 2.2.3 A auga e os seres vivos
    - 2.2.4 A contaminación da auga
    - 2.2.5 O ciclo urbano da auga
- 3. Resumo de contidos
- 4. Exercicios de autoavaliación
- 5. Actividades complementarias
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.1.3 Cuadriláteros

Os cuadriláteros son polígonos de catro lados. Podemos descompor calquera cuadrilátero por triangulación só trazando nel unha diagonal, e ha quedar dividido en dous triángulos.

  Descomposición de cuadriláteros por triangulación

Lembre que a suma dos ángulos dun triángulo é 180º. Xa que logo, se todo cuadrilátero se pode descompor en dous triángulos, a suma dos ángulos de calquera cuadrilátero é dúas veces 180º, é dicir, 360º.

- Base e altura. A altura dun cuadrilátero é a perpendicular desde un lado ao lado paralelo oposto, chamado base. A base e a altura dun cuadrilátero non son elementos fixos, senón que dependen da posición da figura debuxada.

### Clasificación de cuadriláteros

Podemos clasificar os cuadriláteros segundo o paralelismo dos seus lados en paralelogramos, trapecios e trapezoides.

- Paralelogramos. Son os cuadriláteros que teñen os seus lados opostos paralelos. Existen catro tipos de paralelogramos: cadrado, rectángulo, rombo e romboide. No cadro seguinte resúmense as características de cada un.

  Cadrado | Rectángulo | Rombo | Romboide
  Lados | Ángulos | Lados | Ángulos | Lados | Ángulos | Lados | Ángulos
  4 iguais | 4 rectos | Iguais 2 a 2 | 4 rectos | 4 iguais | Iguais 2 a 2 | Iguais 2 a 2 | Iguais 2 a 2

- Trapecios.Son os cuadriláteros que só teñen dous lados paralelos. O grupo dos trapecios está formado polos cuadriláteros que só teñen dous lados paralelos. Segundo a posición dos lados non paralelos poden ser trapecio rectángulo, trapecio isóscele e trapecio escaleno.

  Trapecio rectángulo | Trapecio isóscele | Trapecio escaleno

- Trapezoides. Son os cuadriláteros que non teñen ningún lado paralelo. O grupo dos trapezoides está formado polos cuadriláteros de lados non paralelos.

  Trapezoides

S7 Identifique cuadriláteros presentes en obxectos do seu contorno. Cal aparece máis veces? Por que moitos obxectos teñen superficies con esta forma?

### Retroalimentación

O cuadrilátero máis frecuente nos obxectos que nos rodean é o rectángulo. Pódese observar na construción de edificios, moblaxe, obxectos de uso cotián, etc.

Na tradición cultural occidental desde hai milenios predomina a utilización do ángulo recto, polo que as figuras que os conteñen, nomeadamente o cadrado e o rectángulo, son as que aparecen máis a miúdo. Os obxectos con estas formas adoitan ser máis doados de fabricar e utilizar.

S8 Debuxe varios cuadriláteros de todos os tipos (paralelogramos, trapecios e trapezoides) e trace as súas diagonais.

- - Cantas diagonais pode trazar en cada cuadrilátero?

- - En cantos triángulos queda dividido cada un?

- - A suma dos seus ángulos é a mesma en todos os cuadriláteros? Cal é esa suma?

- - Que tipo de cuadriláteros quedan divididos en catro figuras iguais?

### Retroalimentación

Cantas diagonais podes trazar en cada cuadrilátero? | Dúas
En cantos triángulos queda dividido cada un? | En dous
A suma dos seus ángulos é igual en todos os cuadriláteros? Cal é esa suma? | 180º+180º= 360º
Que tipo de cuadriláteros quedan divididos en catro figuras iguais? | O cadrado e o rombo.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »